Αριθμ. 86255 ΕΞ 2022
Καθορισμός επιχορήγησης των πληγέντων από τις πλημμύρες της 5ης Φεβρουαρίου και της 29ης Μαρτίου 2019 σε περιοχές του Δήμου Καρπάθου της Περιφερειακής Ενότητας Καρπάθου- Ηρωικής Νήσου Κάσου της Περιφέρειας Νότιου Αιγαίου (ενίσχυση ήσσονος σημασίας).
Ο ΥΠΟΥΡΓΟΣ ΟΙΚΟΝΟΜΙΚΩΝ
Έχοντας υπόψη:
1. Τις διατάξεις του ν. 4797/2021 «Κρατική αρωγή προς επιχειρήσεις και μη κερδοσκοπικού χαρακτήρα φορείς για θεομηνίες, επείγουσες ρυθμίσεις για τη στήριξη της οικονομίας, συμπληρωματικός κρατικός προϋπολογισμός και συνταξιοδοτική ρύθμιση και λοιπές επείγουσες διατάξεις» (Α’ 66) και ιδίως του άρθρου 4, των παρ. 5 και 7 του άρθρου 7, της παρ. 1 του άρθρου 22, της παρ. 1 του άρθρου 23 και της παρ. 3 και 7 του άρθρου 24.
2. Τις διατάξεις του Κεφαλαίου ΙΑ «Ψηφιακή Διαφάνεια - Πρόγραμμα Διαύγεια» του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α’ 184) και τον ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
3. Τις διατάξεις του άρθρου 13 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133).
4. Τις διατάξεις των άρθρων 20, 23, 56, 77, 78, 79 και 80 ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» (Α’ 143).
5. Τις διατάξεις του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87) και ιδίως του άρθρου 160.
6. Τις διατάξεις του άρθρου 10 του ν. 2576/1998 «Βελτίωση των διαδικασιών για την ανάθεση της κατασκευής των δημοσίων έργων και άλλες διατάξεις» (Α’ 25), όπως τροποποιήθηκε με το άρθρο 84 του ν. 4313/2014 «Ρυθμίσεις θεμάτων Μεταφορών, Τηλεπικοινωνιών και Δημοσίων Έργων και άλλες διατάξεις» (Α’ 261).
7. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121).
8. Το π.δ. 142/2017 «Οργανισμός Υπουργείου Οικονομικών» (Α’ 181), ιδίως τα άρθρα 13, 32 και 37Α έως 37Γ αυτού.
9. Τις διατάξεις του άρθρου 5 του π.δ. 80/2016 «Ανάληψη υποχρεώσεων από τους διατάκτες» (Α’ 145).
10. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), σε συνδυασμό με την παρ. 22 του άρθρου 119 του ν. 4622/2019 (Α’ 133).
11. Την υπό στοιχεία 74617 ΕΞ 2021/23-6-2021 (ΑΔΑ: 68ΦΓΗ-ΧΟΨ) απόφαση του Υπουργού και του Υφυπουργού Οικονομικών «Ρύθμιση ειδικότερων θεμάτων επί των διαδικασιών επιχορήγησης επιχειρήσεων για θεομηνίες του ν. 4797/2021 (Α’ 66)» (Β’ 2670), την υπό στοιχεία 110065 ΕΞ 2021/10-09-2021 (ΑΔΑ: 654ΩΗ-ΔΧ0) τροποποίησή της (Β’ 4203) και την υπό στοιχεία 147036 ΕΞ 2021/22-11-2021 (ΑΔΑ: Ψ9Ρ2Η-8ΨΙ) τροποποίησή της (Β’ 5424).
12. Την υπ’ αρ. 1009/07-01-2022 απόφαση του Γενικού Γραμματέα Δημοσίων Επενδύσεων -ΕΣΠΑ του Υπουργείου Ανάπτυξης και Επενδύσεων. (ΑΔΑ: 6ΦΘΕ46ΜΤΛΡ-Χ57).
13. Την υπό στοιχεία Δ.Α.Ε.Φ.Κ.-Κ.Ε./5779/Α325/21-04-2021 κοινή απόφαση των Υπουργών Οικονομικών - Ανάπτυξης και Επενδύσεων - Εσωτερικών - Υποδομών και Μεταφορών «Οριοθέτηση περιοχών και χορήγηση Στεγαστικής Συνδρομής για την αποκατάσταση των ζημιών σε κτίρια από τις πλημμύρες: α) της 5ης Φεβρουαρίου και της 29ης Μαρτίου 2019 σε περιοχές του Δήμου Καρπάθου της Περιφερειακής Ενότητας Καρπάθου-Ηρωικής Νήσου Κάσου της Περιφέρειας Νότιου Αιγαίου, β) της 7ης και 8ης Οκτωβρίου 2019 και της 6ης Ιανουαρίου 2020 σε περιοχές του Δήμου Άνδρου της Περιφερειακής Ενότητας Άνδρου της Περιφέρειας Νότιου Αιγαίου, γ) 5ης και 25ης Νοεμβρίου 2019 σε περιοχές του Δήμου Ρόδου της Περιφερειακής Ενότητας Ρόδου της Περιφέρειας Νότιου Αιγαίου» (Β’ 1768).
14. α) Τον υπ’ αρ. 1407/2013 Κανονισμό (ΕΕ) της Επιτροπής της 18ης Δεκεμβρίου 2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (EE L 352 της 24/12/2013 σελ. 1) και ιδίως το άρθρο 3 αυτού.
β)	Το γεγονός ότι με τη χορήγηση της παρούσας ενίσχυσης δεν προκαλείται υπέρβαση του ανωτάτου ορίου ενισχύσεων ήσσονος σημασίας, όπως αυτό καθορίζεται στον υπ’ αρ. 1407/2013 Κανονισμό (ΕΕ) .
15. Η υπό στοιχεία 111822 ΕΞ 2021/14-9-2021 (ΑΔΑ:ΨΦΛΘΗ-ΖΦ7) εγκύκλιος «Παροχή διευκρινήσεων για την εφαρμογή του ν. 4797/2021 (Α’ 66).
16. Το υπ’ αρ. 91981/742/28-06-2021 έγγραφο της Διεύθυνσης Πολιτικής Προστασίας της Περιφέρειας Νοτίου Αιγαίου.
17. Το υπό στοιχεία 80150 ΕΞ 2022/08-06-2022 έγγραφο του Τμήματος Κρατικών Ενισχύσεων της Διεύθυνσης Εποπτευόμενων Φορέων της Γενικής Διεύθυνσης Οικονομικών Υπηρεσιών του Υπουργείου Οικονομικών.
18. Την ανάγκη υποστήριξης των επιχειρήσεων που είναι εγκατεστημένες και λειτουργούν σε περιοχές του Δήμου Καρπάθου της Περιφερειακής Ενότητας Καρπάθου-Ηρωικής Νήσου Κάσου της Περιφέρειας Νότιου Αιγαίου και επλήγησαν από τις πλημμύρες της 5ης Φεβρουαρίου και της 29ης Μαρτίου 2019 και για τις οποίες εκκρεμεί η εκταμίευση επιχορήγησής τους.
19. Την υπό στοιχεία 77695 ΕΞ 2022/03-06-2022 εισήγηση της Γενικής Διεύθυνσης Οικονομικών Υπηρεσιών του Υπουργείου Οικονομικών.
20. Το γεγονός ότι, από τις διατάξεις της παρούσας δεν προκαλείται επιπλέον δαπάνη στον κρατικό προϋπολογισμό πέραν της δαπάνης ύψους 6.375,28 ευρώ περίπου σε βάρος του Προϋπολογισμού Δημοσίων Επενδύσεων του Υπουργείου Οικονομικών (ΣΑΕ 051 ΚΩΔ. ΕΡΓΟΥ 2021ΣΕ05100001), η οποία καλύπτεται από την υπ’ αρ. 91406/13.08.2021 απόφαση του Υφυπουργού Ανάπτυξης και Επενδύσεων. Η ανωτέρω δαπάνη ύψους 6.375,28 ευρώ περίπου, εμπίπτει στις διατάξεις του Κανονισμού (ΕΕ) αριθ. 1407/2013, αποφασίζουμε:
Άρθρο 
μόνο
1. Παρέχεται επιχορήγηση την αντιμετώπιση των ζημιών που προκλήθηκαν από τις πλημμύρες της 5ης Φεβρουαρίου και της 29ης Μαρτίου 2019 σε περιοχές του Δήμου Καρπάθου της Περιφερειακής Ενότητας Καρπάθου - Ηρωικής Νήσου Κάσου της Περιφέρειας Νότιου Αιγαίου, οι οποίες έχουν οριοθετηθεί με την υπό στοιχεία Δ.Α.Ε.Φ.Κ.- Κ.Ε./5779/Α325/21-04-2021 κοινή απόφαση των Υπουργών Οικονομικών - Ανάπτυξης και Επενδύσεων - Εσωτερικών - Υποδομών και Μεταφορών, σύμφωνα με τις διατάξεις του ν. 4797/2021, ιδίως των άρθρων 4,7,22 και 24 του νόμου αυτού και του Κανονισμού (ΕΕ) 1407/2013.
2. Η επιχορήγηση παρέχεται για την αντιμετώπιση ζημιών των επιχειρήσεων οι οποίες έχουν καταγραφεί από την αρμόδια Επιτροπή εντοπισμού, καταγραφής και αποτίμησης ζημιών της Περιφέρειας σύμφωνα με το υπό στοιχεία 16 έγγραφο του προοιμίου και καλύπτει στοιχεία ενεργητικού, όπως κτιριακές εγκαταστάσεις, εξοπλισμό, πρώτες ύλες, εμπορεύματα, φορτηγά αυτοκίνητα δημόσιας και ιδιωτικής χρήσης, μέσα παραγωγής, συμπεριλαμβανομένου του εγγείου κεφαλαίου και αποθηκευμένα προϊόντα, τα οποία κατεγράφησαν ως κατεστραμμένα.
3. Η επιχορήγηση συνίσταται σε δωρεάν χρηματική ενίσχυση του Δημοσίου και είναι ίση με το 30% του συνόλου, της κατά περίπτωση εκτιμηθείσας ζημίας, από την αρμόδια Επιτροπή εντοπισμού, καταγραφής και αποτίμησης ζημιών της Περιφέρειας. Ειδικά για τις επιχειρήσεις οι οποίες έχουν ασφαλιστήριο συμβόλαιο, η επιχορήγηση συνίσταται σε δωρεάν χρηματική ενίσχυση του Δημοσίου και είναι ίση με το 30% του ποσού της εκτιμηθείσας ζημίας, το οποίο δεν καλύπτεται από το ασφαλιστήριο συμβόλαιο, με ανώτατο όριο τα ποσά που προβλέπονται στον υπό στοιχεία 14 Κανονισμό της Ευρωπαϊκής Επιτροπής. Για την καταβολή της απαιτείται η ολοκλήρωση της διαδικασίας προσδιορισμού του ποσού της ζημίας που καλύπτεται από το ασφαλιστήριο συμβόλαιο.
4. Για την καταβολή της επιχορήγησης απαιτείται εντός προθεσμίας δύο μηνών από την έκδοση της παρούσης, η προσκόμιση των δικαιολογητικών της παρ. 1 του άρθρου 5 της υπό στοιχεία 74617 ΕΞ 2021/23-06-2021 (ΑΔΑ: 68ΦΓΗ-ΧΟΨ) απόφασης του Υπουργού και του Υφυπουργού Οικονομικών (Β’ 2670) στην αρμόδια Διεύθυνση της Γενικής Γραμματείας Οικονομικής Πολιτικής, καθώς και της υπό στοιχεία 110065 ΕΞ 2021/10-09-2021 (ΑΔΑ: 654ΩΗ-ΔΧ0) τροποποίησή της (Β’ 4203) και της υπό στοιχεία 147036 ΕΞ 2021/22-11-2021 (ΑΔΑ: Ψ9Ρ2Η- 8ΨΙ) τροποποίησή της (Β’ 5424).
5. Επιπροσθέτως, απαιτείται η προσκόμιση Υπεύθυνης δήλωσης στην οποία να αναφέρονται όλες οι ενισχύσεις ήσσονος σημασίας τις οποίες έλαβε βάσει των Κανονισμών ΕΕ 1407/2013, 1408/2013 και 717/2014 η οικεία επιχείρηση και οι επιχειρήσεις που συνιστούν ενιαία επιχείρηση με αυτήν, κατά την έννοια των ως άνω Κανονισμών, κατά το οικονομικό έτος δημοσίευσης της παρούσας απόφασης και κατά τα δύο προηγούμενα οικονομικά έτη. Οι ενισχύσεις αυτές αθροιζόμενες με την παρούσα ενίσχυση δεν θα πρέπει να υπερβαίνουν το ποσό των 200.000 ευρώ, εφόσον υπάγονται στον Κανονισμό (ΕΕ) 1407/2013 (το αντίστοιχο ανώτατο ποσό για επιχειρήσεις που εκτελούν οδικές εμπορευματικές μεταφορές για λογαριασμό τρίτων, είναι 100.000 ευρώ), σε οποιαδήποτε περίοδο των τριών οικονομικών ετών, ειδάλλως η επιχείρηση δεν θα δικαιούται επιχορήγησης.
6. Η βεβαίωση περί του ύψους των ζημιών παρέχεται από την αρμόδια Υπηρεσία της Περιφέρειας με βάση τις ζημιές που κατέγραψαν οι αρμόδιες επιτροπές. Από το ύψος της εκτιμηθείσας ζημίας αφαιρείται τυχόν ασφαλιστική αποζημίωση που έλαβε ή πρόκειται να λάβει ο δικαιούχος. Σε κάθε περίπτωση, για την καταβολή της επιχορήγησης απαιτείται η ολοκλήρωση του προσδιορισμού του ποσού της ζημίας που καλύπτεται από ασφαλιστήριο συμβόλαιο.
7. Μετά την ολοκλήρωση της επεξεργασίας και του ελέγχου των στοιχείων του φακέλου, ο φάκελος διαβιβάζεται από την αρμόδια Διεύθυνση της Γενικής Γραμματείας Οικονομικής Πολιτικής, στη Γενική Διεύθυνση Οικονομικών Υπηρεσιών (ΓΔΟΥ) του Υπουργείου Οικονομικών, συνοδευόμενος από την αναλυτική κατάσταση των πληγεισών επιχειρήσεων της παρ. 4 του άρθρου 5 της υπό στοιχεία 74617 ΕΞ 2021/23-06-2021 (ΑΔΑ: 68ΦΓΗ-ΧΟΨ) απόφασης του Υπουργού και του Υφυπουργού Οικονομικών (Β’ 2670), σε ηλεκτρονική μορφή. Η ΓΔΟΥ προβαίνει σε εκκαθάριση και πληρωμή στους δικαιούχους.
8. Τα δικαιολογητικά της παρ. 4 τηρούνται στην αρμόδια Διεύθυνση της Γενικής Γραμματείας Οικονομικής Πολιτικής του Υπουργείου Οικονομικών για δέκα (10) έτη από την ημερομηνία καταβολής της επιχορήγησης.
9. Οι υπηρεσίες της Περιφέρειας υποχρεούνται να τηρούν για διάστημα πέντε (5) τουλάχιστον ετών το σύνολο των φακέλων και σχετιζόμενων εγγράφων και δικαιολογητικών επιχορήγησης κάθε επιχείρησης για τους σκοπούς του ελέγχου του άρθρου 21 του ν. 4797/2021.
10. Κατά τα λοιπά εφαρμόζεται η υπό στοιχεία 74617 ΕΞ 2021/23-06-2021 (ΑΔΑ: 68ΦΓΗ-ΧΟΨ) απόφαση του Υπουργού και του Υφυπουργού Οικονομικών (Β’ 2670), η υπό στοιχεία 110065 ΕΞ 2021/10-09-2021 (ΑΔΑ: 654ΩΗ- ΔΧ0) τροποποίησή της (Β’ 4203) και η υπό στοιχεία 147036 ΕΞ 2021/22-11-2021 (ΑΔΑ: Ψ9Ρ2Η-8ΨΙ) τροποποίησή της (Β’ 5424).
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 20 Ιουνίου 2022
Ο Υπουργός
ΧΡΗΣΤΟΣ ΣΤΑΪΚΟΥΡΑΣ
